32006D0014
L 010/66
JURNALUL OFÍCIAL AL UNIUNII EUROPENE
DECIZIA COMISIEI
din 11 ianuarie 2006
de modificare a apendicelui B din anexa XII la Actul de aderare din 2003 privind anumite unități din sectoarele cărnii, laptelui și peștelui din Polonia
[notificată cu numărul C(2005) 6023]
(Text cu relevanță pentru SEE)
(2006/14/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei (1), în special anexa XII capitolul 6 secțiunea B subsecțiunea I punctul 1 litera (e),
întrucât:
(1)
S-a acordat Poloniei beneficiul unor perioade de tranziție pentru unitățile menționate în apendicele B la anexa XII la Actul de aderare din 2003.
(2)
Apendicele B la anexa XII la Actul de aderare din 2003 a fost modificat prin Deciziile Comisiei 2004/458/CE (2), 2004/471/CE (3), 2004/474/CE (4), 2005/271/CE (5), 2005/591/CE (6) și 2005/854/CE (7).
(3)
Potrivit unei declarații oficiale a autorității competente poloneze, anumite unități din sectoarele cărnii, laptelui și peștelui și-au încheiat procesul de modernizare și, în consecință, corespund pe deplin legislației comunitare. În afară de aceasta, anumite unități și-au încetat activitatea pentru care au obținut un regim de tranziție. În consecință, este necesară eliminarea unităților respective de pe lista unităților cu regim de tranziție.
(4)
De asemenea, ar trebui modificat în consecință apendicele B la anexa XII la Actul de aderare din 2003.
(5)
Comitetul permanent pentru lanțul alimentar și sănătatea animală a fost informat cu privire la măsurile prevăzute de prezenta decizie,
ADOPTĂ PREZENTA DECIZIE:
Articolul 1
Unitățile enumerate în anexa la prezenta decizie se elimină din apendicele B la anexa XII la Actul de aderare din 2003.
Articolul 2
Prezenta decizie se adresează statelor membre.
Adoptată la Bruxelles, 11 ianuarie 2006.